Henrich Gerners gate 6 (Moss)

Henrich Gernes Gate 6 er en av de eldste husene vi har i Moss. Denne Gudegården har hatt en uvanlig overlevelsesevne, den har overlevd to bybranner. Den ene i 1807 som startet nord for gavelen av huset, og den andre i 1858 som stoppet ved ved sødre gavl. At huset er blitt skånet av to bybranner er bare en av grunnene til at huset kan være byens eldste hus. I huset er har det vært bryggeri, postkontor og skofabrikk. Fra 1838 var det Mathias Gude som hadde brenneriet. Moss Aktiemøller eide det en tid fra 1960 og ønsket å rive huset, slik at de kunne utvide bedriften. Heldigvis ble dette forhindret og i senere tid har det vært restaurant i huset.

Historie 
Henrich Gernes Gate 6, er en av to Gudegårder vi har i Moss. Det er byens eldste tregård, undersøkelser viser at huset er fra slutten av 1600-tallet, men gårdens eiere kan føres tilbake på 1700-tallet.

Huset har hatt mange ulike funksjoner, det har blant annet vært skobutikk, postkontor og ølbryggeri. Mathias Gude dannet et brennevinsryggeri i denne gudegården, i 1838 ble det gjort om til Moss' første ølbryggeri, da han også kjøpte den store nabogården i Henrich Gernes gate 4.

Beboere 

Mathias Calmeyer Gude ( 1797-1883)  kom til Moss i 1814 her var han i tjeneste hos sin onkel Johan Gude som i 1787 hadde anlagt byens første brennevinsbrenneri. Mathias Gude kjøpte Gudegården som den gang ble kalt Borthiggården i storgaten nr. 29. Han beholdt gården i 50 år til sin død og gården forbindes derfor først og fremst med ham. M. Gude tok han borgerbrev som kjøpmann i 1823 og giftet seg i oktober samme år med sin kusines datter  Marthine Elise Herfordt Bøckman (1805-1872) fra Alby. De fikk fem barn. En kjent nevø var landskapsmaleren Hans. F. Gude (1825-1903). Mens Mathias var i full gang med å anlegge sitt brennevinsbrenneri i Gudegården, ville Marthine ha det pent rundt seg. Hun anla to urte- og frukthavner. Den ene lå til selve gården og her plantet hun vakre poppeltrær til gården.

Alfred Konrad Rossing Heilmann (1877-1950)  var bryggeriets eier og leder fra 1910 til 1950. Heilmann er født i Trondheim, og når han var ferdig med skolegangen begynte han i bryggerilære. Når han var ferdig som lærling flyttet han til Tyskland og tok etter hvert en diplomeksamen ved bryggeriakademiet. Alfred ble disponert ved Moss aktiebryggeri i 1911. I 1918 kjøpte han bryggeriet og omdannet det til et personlig selskap under navet Moss Bryggeri. Ved siden av ølbrygging begynte han å produsere Moss rene Maltekstrakt som slo veldig godt an. Han overtok også den tradisjonsrike Gerners Gjær og spritfabrikk. I tillegg til Moss Bryggeri og i styret for Den Norske Bryggeriforening var Heilmann også kulturelt interessert og støttet kulturlivet i Moss. Han bidro også økonomisk til at byen i 1927 kunne ta i bruk en imponerende bibliotekbygning i tillegg til alt dette gav han også penger til reising av musikkpaviljongen i kirkeparken i 1920. han interesserte seg for bevaring og Gerner gården ble fredet i 1928.

Byggestil 
Huset i Gudegården består av to etasjer, i tillegg har huset to sidebygninger som er føyet sammen med en svalegang. Selve materialet i Gudegården er tre, så det er et under at huset har overlevd begge brannene som var i byen.

Referanser 

Henrich Gerners gate (Moss)